अफरा-तफरी दे इस समें च जिसलै रियास्ती फौजे दा इक-इक देश भगत सपाही, इंच-इंच धरती आस्तै अपने लहुऐ दे अर्घ दिन्दा उस प्रलय गी रोकने दा जतन करै करदा हा तां म्हाराजा नै इक खास मीटिंग कित्ती जेह‌्दे च रियास्त दे प्रधान मन्त्री, उपप्रधान मन्त्री, मिलटी एडवाइजर ते उसले दे सेना- अध्यक्ष ब्रिगेडियर रादेन्द्रसिंह शामिल होए ते इयै फैसला होआ जे जो बी होऐ दुशमन गी अग्गें बधने शा रोकेआ जा तां जे इस बिप्ता दा कोई न कोई स्हेई तोड़ तलाशेआ जाई सकै। इस्सै बैठक च ब्रिगेडियर साह‌्ब नै इस अनहोने कम्मै दा भार चुक्कने आस्तै अपने आप गी पेश कित्ता ते गलाया जे जो बी बची-खुची नफरी जां गोला-बरूद मिली सकग ओ उस्सै कन्नै अपना कम्म चलाने ते दुशमन गी रोकने दा जतन करङन उस्सै मीटिंग च इब्बी फैसला होआ जे दुशमन दी ए चाल असफल करने आस्तै भारती फौज दी मदद लैती जा।